Diari Oficial de la Generalitat Valenciana


Sumari del DOGV 7989, del 28-02-2017 (2017/1599)

RESOLUCIÓ de 15 de febrer de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7989

Data del DOGV
:   28-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1599


Data del document
:   15-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 15 de febrer de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2017. [2017/1599]  
L'Ordre de 17 de gener de 2008, de la Conselleria d'Agricultura, Pesca i Alimentació, aprovava les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius, complint així el que disposa l'apartat 2 de l'article 9 de la Llei 38/2003, de 17 de novembre, general de subvencions.  
  
D'altra banda, i segons disposa l'apartat 2 de l'article 23 de la mateixa llei, la iniciació del procediment de concessió de les ajudes es realitzarà mitjançant convocatòria aprovada per l'òrgan competent.  
Les ajudes públiques que ací es convoquen no necessiten notificació a la Comissió Europea, per no reunir tots els requisits de l'apartat 1 de l'article 87 del Tractat CE, atés que les entitats beneficiàries no exerceixen una activitat empresarial destinada a la consecució d'un benefici econòmic, ni afavoreixen determinades empreses d'un sector o determinades produccions.  
En virtut d'això, i fent ús de les facultats que tinc atribuïdes, resolc:  
  
Primer  
Convocar les comunitats de regants i altres entitats de reg perquè puguen sol·licitar les ajudes regulades en l'Ordre de 17 de gener de 2008, d'aquesta conselleria, publicada en el Diari Oficial de la Comunitat Valenciana número 5693, d'1 de febrer de 2008.  
  
Segon  
Les subvencions es concediran amb càrrec als crèdits del programa 531.10, capítol 7, línia S0169, «Racionalització de l'ús de l'aigua per a reg gota a gota», de la Llei de pressupostos de la Generalitat Valenciana de 2017 per un import global de 500.000 ?, amb càrrec al present exercici.  
La quantitat global que s'impute a cada un dels exercicis futurs no podrà excedir els límits següents:  
Any 2018: 825.000,00 -  
Any 2019: 1.125.000,00 -  
Any 2020: 1.120.000,00 -  
Any 2021: 2.555.000,00 -  
  
Tercer  
La subvenció té la finalitat de consolidar i modernitzar els regadius de la Comunitat Valenciana, alhora que es promouen pràctiques de conreu en comú.  
Seran obres subvencionables totes aquelles que contribuïsquen a l'optimització de l'ús i gestió dels recursos hídrics, mitjançant la implantació del reg localitzat, increment de la capacitat d'embassament, estalvi d'aigua, augment de l'eficiència en la seua utilització i millora de la rendibilitat de les explotacions agràries.  
  
Quart  
Les entitats de reg únicament podran presentar una única sol·licitud de subvenció per a les seues obres, a la qual hauran d'adjuntar la documentació que s'hi indica, de conformitat amb el que disposa l'annex II de l'Ordre de 17 de gener de 2008.  
Per mitjà de la presentació de la sol·licitud el sol·licitant manifesta sota la seua responsabilitat que totes les dades recollides en aquesta i en la documentació que s'adjunta són verídiques i que es troba en possessió de la documentació que així ho acredita, i queda a disposició de la Generalitat per a la seua presentació, comprovació, control i inspecció posterior que s'estimen oportuns.  
D'acord amb el que disposa l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del sol·licitant o, si és el cas, del seu representant legal, i d'estar al corrent amb el compliment de les seues obligacions tributàries i davant de la Seguretat Social. En cas que el sol·licitant s'opose que l'òrgan gestor obtinga directament aquesta informació, haurà d'indicar-ho expressament en el formulari, i queda obligat a aportar els documents acreditatius corresponents.  
Les entitats de reg presentaran les sol·licituds telemàticament a través de la seu electrònica de la Generalitat en la següent URL:  
http://www.gva.es/portal/page/portal/inicio/procedimientos'id\_proc=562  
  
Cinqué  
La concessió de subvencions s'efectuarà en règim de concurrència competitiva, i serà la consellera d'Agricultura, Medi Ambient, Canvi Climàtic i Desenvolupament Rural l'òrgan competent per a la seua resolució, a proposta de la Direcció General d'Agricultura, Ramaderia i Pesca.  
  
Sisé  
El termini de presentació de sol·licituds serà d'un mes, comptat des de l'endemà de la publicació d'aquesta resolució.  
D'acord amb el que estableix l'apartat cinqué, punt 2, de l'Ordre de 17 de gener de 2008, que aprova les bases reguladores de la present convocatòria, la presentació dels projectes s'ha de fer preferiblement abans del 30 de setembre de 2017.  
  
Seté  
Els criteris de valoració de sol·licituds i els terminis de resolució i notificació i de presentació de certificacions d'obra són els que indica l'Ordre de 17 de gener de 2008.  
  
Huité  
Tots els actes dictats s'entendran condicionats al fet que, en dictar la resolució de les subvencions, subsistisquen les mateixes condicions de fet i de dret existents en el moment en què van ser produïts aquells actes.  
  
Nové  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Desé  
La present resolució posa fi a la via administrativa i contra aquesta pot interposar-se potestativament recurs de reposició davant de la Conselleria d'Agricultura, Medi Ambient, Canvi Climàtic i Desenvolupament Rural en el termini d'un mes, comptat des de l'endemà de la seua publicació, de conformitat amb el que disposa l'article 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua notificació, de conformitat amb el que estableixen els articles 8.3, 25.1 i 46.1 de la Llei de la jurisdicció contenciosa administrativa.  
  
  
València, 15 de febrer de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.